**Gerbiami mūsų ugdytinių Tėveliai,**

Nuo 2020 m. birželio 17 d. Lietuvoje atšaukiamas karantinas ir skelbiama ekstremali situacija dėl COVID-19 ligos (koronaviruso infekcijos) plitimo grėsmės. Nuo 2020 m. birželio 17 d. ikimokyklinis, priešmokyklinis ugdymas bei neformalusis vaikų švietimas vykdomi mokyklose ir kitų švietimo teikėjų, užtikrinant valstybės lygio ekstremaliosios situacijos operacijų vadovo nustatytas būtinos visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas. Gerbdami ir saugodami vieni kitus, toliau privalome laikytis tam tikros tvarkos nei įprastai.

**Ugdymo paslaugos organizuojamos maksimaliai laikantis grupių izoliacijos principo:**

● vaikai lanko nuolatos tą pačią grupę, grupės veikla vykdoma taip, kad būtų išvengta skirtingų grupių vaikų ir darbuotojų kontakto patalpose, kuriose teikiamos paslaugos.

● ikimokyklinio ugdymo auklėtojai, priešmokyklinio ugdymo pedagogai tą pačią dieną dirba tik vienoje grupėje;

● vaikai maitinami grupės patalpose. 3, 5 ir 7 grupių vaikai maitinami valgymo salėje pagal sudarytą grafiką;

● veikla sporto salėje vykdoma atskirai kiekvienai grupei pagal sudarytą grafiką;

● r e k o m e n d u o j a m a, kad darbuotojas vykdantis vaikų priėmimą dėvėtų nosį ir burną dengiančias apsaugos priemones.

**N e p r i i m s i m e:**

**●** Vaikų, kurių kūno temperatūra atvykimo metu bus aukštesnė nei 37,3 arba turės išorinių ligos požymių (pasunkėjęs kvėpavimas, sloga ( išskyros iš nosies), čiaudulys, kosulys).

**Vykdant vaikų priėmimą bus laikomasi tokios tvarkos:**

● r e k o m e n d u o j a m e, kad vaikus lydintys asmenys dėvėtų veidą ir nosį dengiančias priemones.

● priėmimas ir toliau bus vykdomas tik per nurodytas lopšelio-darželio duris. Kad riboti socialinius kontaktus, vaikus palydėsite iki rūbinės durų. Auklėtoja kiekvieną rytą matuos temperatūrą. Susidarius didesniam atvedusių vaikus tėvų skaičiui, rekomenduojame laikytis saugaus atstumo.

● iš namų nesinešti žaislų ir kt. asmeninių priemonių ( išskyrus rūbelius).

● prie visų įstaigos įėjimų yra padėtos rankų dezinfekcinės priemonės. Privalote jomis naudotis.

● vaikui susirgus prašome konsultuotis su šeimos gydytoju ir tik gydytojui leidus, atvesti vaiką į įstaigą su ligos dienas pateisinančiu prašymu. Ugdymo proceso metu išryškėjus bent menkiausiems vaiko sveikatos negalavimams Jūs būsite informuoti ir turėsite skubiai paimti vaiką iš įstaigos.

Ačiū už Jūsų supratingumą.

Administracija